biswa921/orwiki-latest-pages-articles-raw huggingface dataset:
ସୋହିନୀ ମିଶ୍ର

ସୋହିନୀ ମିଶ୍ର ଜଣେ ପ୍ରଚ୍ଛଦପଟ ଓଡ଼ିଆ ଗାୟିକା । ୨୦୧୨ ମସିହାରେ ସୋନି ଟିଭିରେ ପ୍ରସାରିତ ଇଣ୍ଡିଆନ୍ ଆଇଡଲ୍‌ର ୬ଷ୍ଠ ସସ୍କରଣରେ ତାଙ୍କୁ ଏକ ସ୍ୱତନ୍ତ୍ର ପରିଚୟ ପ୍ରଦାନ କରିଥିଲା । ଏହି କାର୍ଯ୍ୟକ୍ରମରେ ସେ ଶ୍ରେଷ୍ଠ ୬ଜଣଙ୍କ ଭିତରେ ସ୍ଥାନ ପାଇଥିଲେ । ସେ ଏକାଧିକ ଓଡ଼ିଆ ଚଳଚ୍ଚିତ୍ରରେ ଗୀତ ଗାଇଛନ୍ତି । 

ଘର ଓ ପରିବାର
ସୋହିନୀ ମିଶ୍ରଙ୍କ ଘର କଟକ ଜିଲ୍ଲାରେ ।http://odialive.com/vote-for-sohini-mishra/ ସୋହିନୀଙ୍କ ବାପା ଅନନ୍ତ ଚରଣ ମିଶ୍ର ଏବଂ ମାଆ ପ୍ରମିଳା ମିଶ୍ର । ତାଙ୍କ ବାପା ଓ ମାଆ ଉଭୟ ଗୀତିକାର । ତାଙ୍କ ବାପା ହେଉଛନ୍ତି ଜଣେ ଶିକ୍ଷକ । 

ଶିକ୍ଷା 
ସେ ରେଭେନ୍ସା ବିଶ୍ୱବିଦ୍ୟାଳୟ, କଟକରୁ ଏମ୍.ଏସି ବାୟୋଟେକ୍ନୋଲୋଜି କରିଛନ୍ତି ।http://odialive.com/vote-for-sohini-mishra/

ସଂଗୀତ ଜୀବନୀ 
ସୋହିନୀ ମିଶ୍ର ପାଞ୍ଚ ବର୍ଷ ବୟସରୁ ସଂଗୀତ ଶିକ୍ଷା ଆରମ୍ଭ କରିଥିଲେ । ୮ବର୍ଷ ବୟସରୁ ଶାସ୍ତ୍ରୀୟ ସଂଗୀତ ଶିକ୍ଷା ଆରମ୍ଭ କରିଥିଲେ । ସୋହିନୀ ମିଶ୍ରଙ୍କ ପ୍ରଥମ ଗୁରୁ ହେଉଛନ୍ତି ତାଙ୍କ ବାପା ଓ ମାଆ । ତାଙ୍କ ପାଖରୁ ପ୍ରଥମେ ସେ ସଂଗୀତ ଶିଖିବା ଆରମ୍ଭ କରିଥିଲେ । ସୋହିନୀଙ୍କ ବାପା ଓ ମାଆ ଉଭୟ ଗାୟକ ଓ ଗାୟିକା । ସେ ଦୁହେଁ ଟେଲିଭିଜନ୍ ଓ ରେଡିଓ କଳାକାର ।http://odialive.com/vote-for-sohini-mishra/

ସୋହିନୀ http://timesofindia.indiatimes.com/others/news-interviews/Singing-for-Lataji-was-amazing-says-Sohini-Mishra/articleshow/15401736.cmsରେଭେନ୍ସା ରେଡିଓ ଷ୍ଟେସନରେ ଗୀତ ଗାଇଛନ୍ତି । ଆଉ ଏହି ରେଭେନ୍ସା ରେଡିଓ ହିଁ ସୋହିନୀଙ୍କୁ ରିୟଲିଟି ସୋ ଆଡକୁ ଅଗ୍ରସର କରାଇଛି ।

ପ୍ରେମ୍ ଓ୍ବେଡସ୍‌ ପ୍ରିୟା ଓଡ଼ିଆ ଫିଲ୍ମରୁ ସୋହିନୀ ମିଶ୍ର ପ୍ରଥମଥର ପାଇଁ ପ୍ରଚ୍ଛଦପଟ ଗାୟିକା ଭାବେ କଣ୍ଠଦାନ କରିଥିଲେ  ।https://www.youtube.com/watch?v=eFRnKlB4Pns ପରେ ସେ କଟକ- ଦ ସିଲ୍ଭର୍ ସିଟି, ହାଏ ଡାଲିଂ ଏବଂ କ୍ରିଷ୍ଣା ଆଦି ଚଳଚ୍ଚିତ୍ରରେ ଗୀତ ଗାଇଥିଲେ ।ଏହା ପରେ ତାଙ୍କୁ ଥୁକୁଲ୍ ଫିଲ୍ମରେ ଗୀତ ଗାଇବାର ସୁଯୋଗ ମିଳିଥିଲା । ଥୁକୁଲ୍ ଫିଲ୍ମରେ କଣ୍ଠଦାନ କରିଥିବା (ମିତରେ ମିିତ) ଗୀତ ପାଇଁ ସେ ବିଭିନ୍ନ ପୁରସ୍କାର ଲାଭ କରିଛନ୍ତି । 

ପ୍ରଚ୍ଛଦ କଣ୍ଠଶିଳ୍ପୀhttp://www.saavn.com/s/artist/sohini-mishra-albums/pZcj1OYGem8_  
 ରୁମ୍‌କୁ ଝୁମାନା 
 ଡାହା ବାଳୁଙ୍ଗା
 ଲଭ୍ ୟୁ ହମେଶା
 ଟାଇଗର
 ଭଜ ନାଦବ୍ରହ୍ମ
 ପ୍ରେମ୍‌ ଓ୍ବେଡସ୍‌ ପ୍ରିୟା
 ବାଲିଘର
 ହିୟୁମ୍ୟାନ୍ ସାଗର ସ୍ପେଶିଆଲ୍
 ପ୍ରେମ୍ ପୂଜାରନ୍‌ (ହିନ୍ଦୀ)
 ସାଜନ୍ ପରଦେଶିଆ (ହିନ୍ଦୀ)
 ସମୟ ବଡ଼ ବଳବାନ୍
 ଲଭ୍ ରେନ୍‌ବୋ
 ତୋ ସାଥେ ବନ୍ଧା ମୋ ଜୀବନ ଡୋରି
 ଟାର୍ଗେଟ୍
 ଫଲ୍ ଇନ୍ ଲଭ୍
 ପିଲାଟା ବିଗିଡ଼ିଗଲା 
 ଥୁକୁଲ୍
 ସାହାନାଇ (ଓଡ଼ିଆ ଧାରାବାହିକ- ତରଙ୍ଗ)
 ଗପ ହେଲେ ବି ସତ 
 ଭାଇନା କଣ କଲା ସେ

ପୁରସ୍କାର ଓ ସମ୍ମାନ
 ରାଜ୍ୟ ପୁରସ୍କାରhttps://www.youtube.com/watch?v=eFRnKlB4Pns (ଥୁକୁଲ୍)
 ତରଙ୍ଗ ସିନେ ଆଓ୍ବାର୍ଡ (ଥୁକୁଲ୍)
 ୯୨.୭ ଏଫ୍ ଏମ୍ (ଥୁକୁଲ୍)
 ବାଣୀ ଚିତ୍ର (ଥୁକୁଲ୍)
 ଚଳଚ୍ଚିତ୍ର ଜଗତ (ଥୁକୁଲ୍)

ଆଧାର

ବାହାର ଆଧାର

 

ଶ୍ରେଣୀ:ଓଡ଼ିଆ କଣ୍ଠଶିଳ୍ପୀ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:କଟକ ଜିଲ୍ଲାର ଲୋକ
ଶ୍ରେଣୀ:ଜୀବିତ ବ୍ୟକ୍ତି
ଶୈଳରାଣୀ ମିଶ୍ର

ଶୈଳରାଣୀ ମିଶ୍ର(ଜନ୍ମ : ୧୯୩୨) ଜଣେ ଓଡ଼ିଆ ସାହିତ୍ୟିକା ଓ ସମ୍ପାଦିକା । ସେ "ସମାରୋହ" ପତ୍ରିକାର ସମ୍ପାଦନା କରିଥାନ୍ତି ।http://www.thehindu.com/todays-paper/tp-national/tp-otherstates/Rich-tributes-paid-to-Samaroharsquos-founder/article16329372.ece  

 ପାରିବାରିକ ଜୀବନ 
ଶୈଳରାଣୀ ୧୯୩୨ ମସିହାରେ ପୁରୀ ଜିଲ୍ଲା ନରଣପୁର ଗ୍ରାମର ଏକ ନୈଷ୍ଠିକ ବ୍ରାହ୍ମଣ ପରିବାରରେ ଜନ୍ମଗ୍ରହଣ କରିଥିଲେ । ତାଙ୍କର ବାପା ସରକାରୀ ଚାକିରିଆ ଥିଲେ । ସେମାନେ ଗୋଟିଏ ଭାଇ ଓ ତିନି ଭଉଣୀ । ତାଙ୍କର ବିବାହ ୧୯୫୦ ମସିହାରେ ନୟାଗଡ଼ ଅଞ୍ଚଳର ଦୁର୍ଗାମାଧବ ମିଶ୍ରଙ୍କ ସହିତ ହୋଇଥିଲା । ସେତେବେଳେ ସେ ୧୭ ବର୍ଷ ବୟସର ହୋଇଥିଲେ ଏବଂ ସପ୍ତମ ପଢ଼ା ସଂପୂର୍ଣ୍ଣ କରି ନ ଥିଲେ । ବଡ଼ ପୁଅ ଜନ୍ମ ହେବା ପରେ ସେ ୧୯୬୯ ମସିହାରେ ମାଟ୍ରିକ୍ ପାସ୍ କରିଥିଲେ । ତାପରେ ସେ ଶୈଳବାଳା ମହିଳା ମହାବିଦ୍ୟାଳୟରୁ ବିଏ ପାସ୍ କରିଥିଲେ । ସେ ଗଳ୍ପ, ଅନୁବାଦ ଗଳ୍ପ, ଭ୍ରମଣ କାହାଣୀ, ଶିଶୁ ସାହିତ୍ୟ, କବିତା ଓ ନାଟକ କ୍ଷେତ୍ରରେ ମଧ୍ୟ ନିଜର ସୃଜନ ସ୍ୱାକ୍ଷର ସୃଷ୍ଟି କରିଛନ୍ତି । ତାଙ୍କର ଦୁଇ ପୁଅ ଓ ଗୋଟିଏ ଝିଅ ।

 ସାହିତ୍ୟ ସର୍ଜନା 
ପ୍ରଜାତନ୍ତ୍ରରେ ଶୈଳରାଣୀଙ୍କର ଗଳ୍ପ "ଶୈଳ ଭାଜି ପଡ଼େ" ପ୍ରକାଶ ପାଇଥିଲା । ସେହି ଗଳ୍ପରେ ଆମ ସମାଜରେ ପ୍ରଚଳିତ କୁଶିକ୍ଷା, ଅନ୍ଧବିଶ୍ୱାସ, ନ୍ୟୁନ ମନୋଭାବ ଓ ପାତରଅନ୍ତର ବିରୁଦ୍ଧରେ ସ୍ୱର ଉତ୍ତୋଳନ କରିଥିଲେ । ଯାହା ଅନେକ ଗୁରୁଜନ ଶ୍ରେଣୀର ବ୍ୟକ୍ତିଙ୍କଠାରେ ଭ୍ରୂକୁଞ୍ଚନର କାରଣ ହୋଇଥିଲା । ତାଙ୍କ ସାହସକୁ ଦେଖି ଅନେକ ଆଶ୍ଚର୍ଯ୍ୟ ହୋଇଥିଲେ । ତାଙ୍କ ଲେଖା ମାଧ୍ୟମରେ ସୁସ୍ଥ ସାମାଜିକତା ଓ ସଂସ୍କାରକୁ ଅଗ୍ରାଧିକାର ଦେବା ପାଇଁ ଚାହିଁଥିଲେ। ତାଙ୍କ ରଚିତ ପୁସ୍ତକଗୁଡ଼ିକ ହେଲା :

 ଗଳ୍ପ: 
 ଯୁଥଭ୍ରଷ୍ଟ
 ବିବର୍ତ୍ତିତ
 ପୃଥିବୀ ଓ ଚକ୍ରବ୍ୟୂହ

 ଅନୁବାଦ ଗଳ୍ପ 
 ସୁବର୍ଣ୍ଣଲତା
 ଗଳିକନ୍ଦିର ଖେଳ
 ଉପଦେଶ ସାର
 ଯୋଗବଶିଷ୍ଠର କାହାଣୀ

 ଭ୍ରମଣ କାହାଣୀ 
 ଅମୃତ ଅନ୍ୱେଷଣ 

 ଶିଶୁ ସାହିତ୍ୟ 
 ଆଠ ସାତ ପନ୍ଦର

 ସମ୍ପାଦନା 
ଦିବ୍ୟଜୀବନ ସଂଘର ପଲ୍ଲବ ଓ ଦିବ୍ୟସନ୍ଦେଶର ସଂପାଦନା କରିଛନ୍ତି । ସମାରୋହ ସାହିତ୍ୟ ପତ୍ରିକାର ମଧ୍ୟ ସଂପାଦନା  କରିଛନ୍ତି ।

 ପୁରସ୍କାର 
 ୧୯୯୭ ମସିହାରେ ଓଡ଼ିଶା ସାହିତ୍ୟ ଏକାଡେମିଦ୍ୱାରା ସମ୍ବର୍ଦ୍ଧିତ
 ୨୦୧୩ ମସିହାରେ ସେ ଓଡ଼ିଶା ଲେଖିକା ସଂସଦ ସମ୍ମାନ 
 ଫଲ୍ଗୁଧାରା ସମ୍ମାନ 
 ଚିରସମର୍ଥା ସମ୍ମାନ 
 କାଦମ୍ବିନୀ ସଂପାଦିକା ସମ୍ମାନhttp://www.odiasahitya.com/odia-literature-news/jatiya-starara-lekhaka-sammilani-anushthita/

ଦିବ୍ୟଜୀବନ ସଂଘ ଆନୁକୁଲ୍ୟରେ ଛୋଟ ପିଲାମାନଙ୍କୁ ପାଠ ପଢ଼ାଇବାଠାରୁ ଆରମ୍ଭ କରି ଔଷଧ ବଣ୍ଟନ ଓ ବୃଦ୍ଧାଶ୍ରମ ଯାଏ ସ୍ୱେଚ୍ଛାସେବୀ ଅନୁଷ୍ଠାନ ରହିଛି, ଏ ସବୁଥିରେ ଶୈଳରାଣୀ ଅଂଶଗ୍ରହଣ କରନ୍ତି । ଯୁଗଶ୍ରୀ ଯୁଗନାରୀ- ଏପ୍ରିଲ୍- ୨୦୧୩ 

 ଆଧାର 

ଶ୍ରେଣୀ:୧୯୩୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ପୁରୀ ଜିଲ୍ଲାର ଲୋକ
ସୈୟାମି ଖେର

‌ସୈୟାମି ଖେର‌ ଜଣେ ଭାରତୀୟ କଥାଚିତ୍ର ଅଭିନେତ୍ରୀ । ସେ ୨୦୧୫ରେ ତେଲୁଗୁ ଚଳଚ୍ଚିତ୍ର ‌ରେ‌ ଜରିଆରେ ଅଭିନୟ ଜଗତରେ ପ୍ରବେଶ କରିଥିଲେ ।  ୨୦୧୬ରେ ସୈୟାମି ହିନ୍ଦୀ କଥାଚିତ୍ର ‌ମିର୍ଜିୟା‌ ଜରିଆରେ ହିନ୍ଦୀ କଥାଚିତ୍ର ଜଗତରେ ପ୍ରବେଶ କରିଥିଲେ । ସୈୟାମୀ ଚଳଚ୍ଚିତ୍ରରେ ଅଭିନୟ କରିବା ପୂର୍ବରୁ ଜାତୀୟ ସ୍ତରିୟ ମହିଳା କ୍ରିକେଟ ଦଳର ଦୃତ‌ତମ ବୋଲର୍ ଭାବରେ ଖେଳିଥିଲେ, ମାତ୍ର ପରେ ମଡେଲିଂରେ ଯୋଗ ଦେଲା ପରେ ସେ କ୍ରିକେଟ ଛାଡ଼ିଥିଲେ । 

ପ୍ରାରମ୍ଭିକ ଜୀବନ
ସୈୟାମୀ ୧୯୯୨ରେ ଜନ୍ମଗ୍ରହଣ କରିଥିଲେ । ଅଦ୍ୱଇତ ଖେର ଏବଂ ଉତ୍ତରା ମାତ୍ରେ ଖେର ତାଙ୍କର ବାପା ମାଆ । ତାଙ୍କ ମାଆ ୧୯୮୨ର ମିସ୍ ଇଣ୍ଡିଆ ଥିଲେ । ସେ ଜାତୀୟ ସ୍ତରିୟ କ୍ରିକେଟରେ ମଧ୍ୟ ଖେଳିବାର ସୁଯୋଗ ପାଇଥିଲେ । ମାତ୍ର ପରେ ସେ ମଡେଲିଂରେ ଯୋଗ ଦେଲା ପରେ କ୍ରିକେଟ ଛାଡ଼ିଦେଇଥିଲେ । ସୈୟାମି ପ୍ରାକ୍ତନ ଅଭିନେତ୍ରୀ ଉଷା କିରଣଙ୍କର ନାତୁଣୀ ଏବଂ ଅଭିନେତ୍ରୀ ତନ୍‌ଭି ଆଜ୍‌ମି ତାଙ୍କର ମାଉସୀ ।

ଅଭିନୟ ଜୀବନ
ସୈୟାମି କ୍ରିକେଟ ଛାଡ଼ି ମଡେଲିଂରେ ଯୋଗ ଦେଇଥିଲେ । ସୈୟାମୀ ଅଭିନେତା ସୈଫ ଅଲ୍ଲୀ ଖାନଙ୍କ ସ‌ହ ଏକ ବିଜ୍ଞାପନରେ ମଧ୍ୟ ଅଭିନୟ କରିଛନ୍ତି । ୨୦୧୨ରେ ସୈୟାମି କିଙ୍ଗଫିସର କ୍ୟାଲେଣ୍ଡରରେ ସ୍ଥାନ ପାଇଥିଲେ । ୨୦୧୫ରେ ସୈୟାମି ତେଲୁଗୁ ଚଳଚ୍ଚିତ୍ର ‌ରେ‌' ଜରିଆରେ ଅଭିନୟ ଜଗତରେ ପ୍ରବେଶ କରିଥିଲେ । 

୨୦୧୬ରେ ସୈୟାମୀ ହିନ୍ଦୀ କଥାଚିତ୍ର ‌ମିର୍ଜିୟା‌ ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହି ଚଳଚ୍ଚିତ୍ରରେ ସୈୟାମିଙ୍କ ସ‌ହ ଅଭିନେତା ଅନୀଲ କପୁରଙ୍କ ପୁଅ ହର୍ଷବର୍ଦ୍ଧନ କପୁର ମଧ୍ୟ ଅଭିନୟ ଜଗତରେ ପ୍ରବେଶ କରିଥିଲେ । ଏହି ଚଳଚ୍ଚିତ୍ର ପାଇଁ ସୈୟାମିଙ୍କୁ ଷ୍ଟାରଡଷ୍ଟ ଆୱାର୍ଡ଼ରେ ସୁପରଷ୍ଟାର ଅଫ ଟୁମୋରୋ ଏବଂ ଦାଦାସାହେବ ଫାଲେକ ଆୱାର୍ଡ଼ରେ ଶ୍ରେଷ୍ଠ ନବାଗତା ପୁରସ୍କାର ମିଳିଥିଲା ।

 ଅଭିନୀତ କଥାଚିତ୍ର 
ବର୍ଷକଥାଚିତ୍ରଭୂମିକାଭାଷାମନ୍ତବ୍ୟଆଧାର୨୦୧୫ରେଅମୃତାତେଲୁଗୁ୨୦୧୬ମିର୍ଜ୍ୟାସୁଚିତ୍ରାହିନ୍ଦୀ୨୦୧୮ମୌଲିରେଣୁକାମରାଠୀ୨୦୨୦ଚୋକ୍‌ଡ୍ସରିଲା ପିଲ୍ଲାଇହିନ୍ଦୀଅନ୍‌ପସ୍‌ଡ୍ଆୟେଶା ହୁସେନ୍ହିନ୍ଦୀ୨୦୨୧ୱାଇଲ୍ଡ୍ ଡଗ୍ଆର୍ଯ୍ୟ ପଣ୍ଡିତତେଲୁଗୁ୨୦୨୨ହାଇୱେଆଶା ଭରତତେଲୁଗୁ୨୦୨୩୮ ଏ.ଏମ୍. ମେଟ୍ରୋଇରାବତୀହିନ୍ଦୀଘୁମର୍ହିନ୍ଦୀ

 ଅଭିନୀତ ୱେବ୍ ସିରିଜ୍ 
ବର୍ଷସିରିଜ୍ଭୂମିକାମନ୍ତବ୍ୟଆଧାର୨୦୨୦ସ୍ପେଶିଆଲ୍ ଅପ୍‌ସ୍ଜୁହି କଶ୍ୟପସିଜିନ୍ ୧ବ୍ରିଦ୍: ଇନ୍‌ଟୁ ଦି ସ୍ୟାଡୋସ୍ଶ୍ରୀଲିସିଜିନ୍ ୧ ଏବଂ ୨୨୦୨୨ଫାଡ଼ୁମଞ୍ଜିରିସିଜିନ୍ ୧

 ପୁରସ୍କାର 
ବର୍ଷପୁରସ୍କାରବର୍ଗକାମଫଳାଫଳଆଧାର୨୦୧୬ଷ୍ଟାର୍‌ଡଷ୍ଟ ଆୱାର୍ଡ଼ସୁପରଷ୍ଟାର୍ ଅଫ୍ ଟୁମୋରୋ – ଫିମେଲ୍୨୦୨୦ଫିଲ୍ମଫେୟାର୍ ଓଟିଟିଶ୍ରେଷ୍ଠ ଅଭିନେତ୍ରୀ

ଆଧାର

ଅଧିକ ତ‌ଥ୍ୟ
 

ଶ୍ରେଣୀ:୧୯୯୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଶ୍ରେଣୀ:ତେଲୁଗୁ କଥାଚିତ୍ର ଅଭିନେତ୍ରୀ
ଶ୍ରେଣୀ:ମରାଠୀ କଥାଚିତ୍ର ଅଭିନେତ୍ରୀ
କ୍ୟୁଆରପିଡ଼ିଆ

କ୍ୟୁଆରପିଡ଼ିଆ କ୍ୟୁ. ଆର. କୋଡ଼ ବ୍ୟବହାର କରି ବ୍ୟବହାରକାରୀଙ୍କୁ ତାଙ୍କ ଭାଷାରେ ଉଇକିପିଡ଼ିଆ ପ୍ରସଙ୍ଗ ଦେଖାଇବା ନିମନ୍ତେ ଏକ ମୋବାଇଲ ୱେବ ଭିତ୍ତିକ ବ୍ୟବସ୍ଥା । ଏକ ୟୁନିଫର୍ମ ରିସୋର୍ସ ଆଇଡେଣ୍ଟିଫାୟରକୁ (ୟୁଆରାଅଇ, URI) ଲିଙ୍କ କରି ସହଜରେ କ୍ୟୁ. ଆର. କୋଡ଼ ତିଆରି କରାଯାଇପାରିବ । ତେବେ କ୍ୟୁଆରପିଡ଼ିଆ ଅଧିକ ସୁବିଧା ଯୋଗାଇଦେଇଥାଏ । ଏହା ଉଇକିମିଡ଼ିଆ ୟୁକେର (WMUK) ମାଲିକାନାରେ ତାହାର ଏକ ସହ ପ୍ରକଳ୍ପ ଭାବେ ପରିଚାଳିତ ।

କ୍ୟୁଆରପିଡ଼ିଆ ଜଣେ ସ୍ୱେଚ୍ଛାସେବୀ ଉଇକିଆଳି ରୋଜର ବାମକିନଙ୍କଦ୍ୱାରା ଆରମ୍ଭ ହୋଇଥିଲା ଓ ଟେରେନ୍ସ ଇଡ଼େନଙ୍କଦ୍ୱାରା ଏହାର କୋଡ଼ ଲେଖାଯାଇ ଏହା ୨୦୧୧ ମସିହା ଏପ୍ରିଲ ମାସରେ ଅନାବରଣ କରାଯାଇଥିଲା । ଏହା ଅଧୁନା ଅଷ୍ଟ୍ରେଲିଆ, ବୁଲଗାରିଆ, ଚେକ ଗଣରାଜ୍ୟ, ଏଷ୍ଟୋନିଆ, ମାସିଡୋନିଆ, ସ୍ପେନ, ଭାରତ, ଯୁକ୍ତରାଜ୍ୟ, ଜର୍ମାନୀ ଓ ଯୁକ୍ତରାଷ୍ଟ୍ର ଆମେରିକାରେ ସଂଗ୍ରହାଳୟ ଓ ଅନ୍ୟାନ୍ୟ ଅନୁଷ୍ଠାନରେ ବ୍ୟବହୃତ ହେଉଛି । ଏହି ପ୍ରକଳ୍ପର ସୋର୍ସ କୋଡ଼ ଏମଆଇଟି ଲାଇସେନ୍ସରେ ରହିଛି ।

 ଆଧାର 

 ବାହାର ଲିଙ୍କ 
 କ୍ୟୁଆରପିଡ଼ିଆ
 କ୍ୟୁଆରପିଡ଼ିଆ ପରିସଂଖ୍ୟାନ  [ଅନ୍ୟାନ୍ୟ ପ୍ରସଙ୍ଗ ନିମନ୍ତେ ଷ୍ଟେମ ବଦଳାନ୍ତୁ]
 ଗୁଗୁଲକୋଡ଼ରେ କ୍ୟୁଆରପିଡ଼ିଆ ପ୍ରକଳ୍ପ
 
 

ଶ୍ରେଣୀ:ଉଇକିପିଡ଼ିଆ
ସୁବ୍ରତ ବାଗଚୀ

ସୁବ୍ରତ ବାଗଚି (ଜନ୍ମ: ୩୧ ମଇ ୧୯୫୭) ମାଇଣ୍ଡଟ୍ରୀ କନସଲଟିଂ ସଂସ୍ଥାନର ପ୍ରତିଷ୍ଠାତା ଏବଂ ଓଡ଼ିଶା ସ୍କିଲ ଡେଭଲପମେଣ୍ଟ ଅଥରିଟିର ଅଧ୍ୟକ୍ଷ ଅଟନ୍ତି ।http://kanaknews.com/skill-development-authority/ ଓଡ଼ିଶାରେ କୋଭିଡ-୧୯ ମହାମାରୀ ମୁକାବିଲା ସମୟରେ ତାଙ୍କୁ ଓଡ଼ିଶା ସରକାରଙ୍କ ମୁଖ୍ୟ ମୁଖପାତ୍ର ରୂପରେ ଦାୟିତ୍ୱ ମିଳିଥିଲା ।

ସୁବ୍ରତ ବଲାଙ୍ଗୀର ଜିଲ୍ଲାର ପାଟଣାଗଡ଼ଠାରେ ଜନ୍ମଗ୍ରହଣ କରିଥିଲେ । ତାଙ୍କ ପିତାଙ୍କ ନାମ ମାଖନ ଗୋପାଳ ବାଗଚି ଓ ମାତାଙ୍କ ନାମ ଲାବଣ୍ୟପ୍ରଭା ବାଗଚି ଥିଲା । ତାଙ୍କ ପିତା ଜଣେ ସରକାରୀ କର୍ମଚାରୀ ଥିଲେ । ପିତାଙ୍କ ଚାକିରି ଯୋଗୁ ସୁବ୍ରତଙ୍କ ବାଲ୍ୟକାଳ ଓଡ଼ିଶାର ବିଭିନ୍ନ ଆଦିବାସୀ ବହୁଳ ଅଞ୍ଚଳରେ ବିତିଥିଲା । ଏ ବିଷୟରେ ସେ ନିଜ ପୁସ୍ତକ "ଗୋ କିସ୍ ଦ ୱର୍ଲଡ଼"ରେ ଲେଖିଛନ୍ତି ।

 ଶିକ୍ଷା 
ସୁବ୍ରତ ଉତ୍କଳ ବିଶ୍ୱବିଦ୍ୟାଳୟରୁ ରାଜନୀତି ବିଜ୍ଞାନରେ ଡିଗ୍ରୀ ହାସଲ କରିଛନ୍ତି । ସେ ୧୯୭୪ ମସିହାରେ ଭାରତୀୟ ସେନାବାହିନୀର ପାରାଚୁଟ ରେଜିମେଣ୍ଟ ଅଧିନରେ ଟ୍ରେନିଙ୍ଗ ଗ୍ରହଣ କରି "ପାରା ଉଇଙ୍ଗସ" ହାସଲ କରିଥିଲେ । ୧୯୭୫ ମସିହାର ଗଣତନ୍ତ୍ର ଦିବସ ପରେଡ଼ରେ ସୁବ୍ରତଙ୍କୁ ଶ୍ରେଷ୍ଠ ଏନସିସି କାଡେଟ ଭାବେ ଚୟନ କରାଯାଇଥିଲା ଓ ସେ ପ୍ରଧାନମନ୍ତ୍ରୀ ଟ୍ରଫି ହାସଲ କରିଥିଲେ । 

 ବୃତ୍ତିଗତ ଜୀବନ 
ସୁବ୍ରତ ୧୯୭୬ ମସିହାରେ ଓଡ଼ିଶା ସରକାରଙ୍କ ଶିଳ୍ପ ବିଭାଗରେ ଜଣେ କିରାଣି ଭାବରେ ନିଜ ଚାକିରି ଜୀବନ ଆରମ୍ଭ କରିଥିଲେ । ୧୯୭୭ ମସିହାରେ ସେଇ ଚାକିରି ଛାଡି ସୁବ୍ରତ ଡିସିଏମ କମ୍ପାନୀରେ ଜଣେ ପ୍ରଶିକ୍ଷାର୍ଥୀ ଭାବରେ ଯୋଗ ଦେଇଥିଲେ । ଡିସିଏମ କମ୍ପାନୀରେ ସେ ୫ ବର୍ଷ ଚାକିରି କରିଥିଲେ । ୧୯୮୧-୧୯୯୯ ମଧ୍ୟରେ ସେ ବିଭିନ୍ନ କମ୍ପ୍ୟୁଟର କମ୍ପାନୀରେ ଚାକିରି କରି, ଭିନ୍ନ ଭିନ୍ନ ଭୂମିକାରେ କାର୍ଯ୍ୟ କରିଥିଲେ । ଉଇପ୍ରୋ କମ୍ପାନୀ ସହିତ ସେ ସର୍ବାଧିକ ସମୟ କାମ କରିଥିଲେ । ସେ  ସେହି କମ୍ପାନୀର ଅନୁସନ୍ଧାନ ଓ ବିକାଶ ବିଭାଗର ମୁଖ୍ୟ ଏବଂ ଉପାଧ୍ୟକ୍ଷ ଭାବରେ କାର୍ଯ୍ୟ କରିଥିଲେ । ଉଇପ୍ରୋ ପରେ ସେ ଲୁସେଣ୍ଟ ଟେକନୋଲୋଜି କମ୍ପାନୀରେ ଚାକିରି କରିଥିଲେ ।  ୧୯୯୯ ମସିହାରେ ସେ ମାଇଣ୍ଡଟ୍ରୀ କମ୍ପାନୀ ପ୍ରତିଷ୍ଠା କରିଥିଲେ । ଏଥିରେ ସୁବ୍ରତଙ୍କ ବ୍ୟତିତ ଅନ୍ୟ ୯ଜଣ ସଂସ୍ଥାପକ ମଧ୍ୟ ଥିଲେ । ବର୍ତ୍ତମାନ ମାଇଣ୍ଡଟ୍ରୀ ୫୦୦ ବିଲିଅନ ଡଲାର ବିଶିଷ୍ଟ ଏକ ବିଶ୍ୱସ୍ତରୀୟ ଆଇଟି କମ୍ପାନୀ ଓ ଏଥିରେ ୧୬୦୦୦ରୁ ଅଧିକ କର୍ମଚାରୀ କାମ କରନ୍ତି । ମାଇଣ୍ଡଟ୍ରି କମ୍ପାନୀ ଆରମ୍ଭରୁ ସୁବ୍ରତ ସେଠାରେ ସି.ଓ.ଓ ଭାବରେ କାମ କରୁଥିଲେ । କ୍ରମେ ୨୦୧୦ମସିହାରେ ସେ ଉପାଧ୍ୟକ୍ଷ ଓ ୨୦୧୨ ମସିହାରେ ସେ ଅଧ୍ୟକ୍ଷ ଭାବରେ କାର୍ଯ୍ୟ କରି ୨୦୧୬ମସିହାରେ ସେବାବନିବୃତ ହୋଇଥିଲେ । ସୁବ୍ରତ ହ୍ୱାଇଟ ସ୍ୱାନ ଫାଉଣ୍ଡେସନ ସହିତ ମଧ୍ୟ ଜଡ଼ିତ ରହିଛନ୍ତି । ଏହି ସଂସ୍ଥା ମାନସିକ ସ୍ୱାସ୍ଥ୍ୟ ସମସ୍ୟା ଉପରେ ଜାଗୃକତା ସୃଷ୍ଟିଦିଗରେ କାର୍ଯ୍ୟ କରିଥାଏ ।

 ରଚନାବଳି 
 ହାଇ-ପରଫରମାନ୍ସ ଏଣ୍ଟ୍ରପ୍ରିନ୍ୟୁର(High-Performance Entrepreneur) (2006)
 ଗୋ କିସ୍ ଦ ୱର୍ଲଡ଼(Go Kiss the World: Life Lessons For The Young Professional) 
 ଦ ହାଇ-ପରଫରମାନ୍ସ ଏଣ୍ଟ୍ରପ୍ରିନ୍ୟୁର( The High Performance Entrepreneur) (2008)
 ଦ ପ୍ରଫେସନାଲ(The Professional) (2009)
 ଏମବିଏ ଆଟ ୧୬(MBA at 16) (2012)
 ଟ୍ରବୁଲ ଇନ୍ ଗାଙ୍ଗଟକ(Trouble in Gangtok) (2012)
 The Captainship: First-gen Entrepreneurs (2013)
 ଦ ଏଲିଫ୍ୟାଣ୍ଟ କ୍ୟାଚରସ(The Elephant Catchers) (2013)
 ଦ ପ୍ରଫେସନାଲ କମ୍ପାନିୟନ(The Professional Companion) (2013)
 ଅନ ଲିଡ଼ରସିପ ଆଣ୍ଡ ଇନୋଭେସନ(On Leadership and Innovation) (2014)

 ଆଧାର 

 ବାହାର ଆଧାର 
 
 Official Mindtree page

ଶ୍ରେଣୀ:୧୯୫୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ନିମ୍ରତ କୌର

ନିମ୍ରତ କୌର (ଜନ୍ମ: ୧୩ ମାର୍ଚ୍ଚ ୧୯୮୨) ଜଣେ ଭାରତୀୟ କଥାଚିତ୍ର ଅଭିନେତ୍ରୀ । ନିମ୍ରତ ଜଣେ ପେପର ମଡେଲ ଭାବରେ ମଡେଲିଂରେ ଯୋଗ ଦେଇଥିଲେ ଏବଂ ପରେ ଥିଏଟରରେ ଅଭିନୟ କରିବା ପାଇଁ ଯୋଗ ଦେଇଥିଲେ । କିଛି ଚଳଚ୍ଚିତ୍ରରେ ଛୋଟ ଛୋଟ ଅଭିନୟ କରିବା ପରେ ଅନୁରାଗ କଶ୍ୟପଙ୍କର ଚଳଚ୍ଚିତ୍ର ପେଡ୍ଡେଲର୍‌ସ୍‌ରେ ନିମ୍ରତ ଅଭିନୟ କରିଥିଲେ । ଏହାପରେ ସେ ଇଫ୍ରାନ ଖାନ୍‌ଙ୍କ ସ‌ହ ଦ ଲଞ୍ଚ ବକ୍ସ ଚଳଚ୍ଚିତ୍ରରେ ଅଭିନୟ କରିଥିଲେ । 

୨୦୧୫ରେ ନିମ୍ରତ ଆମେରିକାର ଦୂରଦର୍ଶନ ଧାରାବାହିକ ହୋମଲ୍ୟାଣ୍ଡରେ ଜଣେ ଏଜେଣ୍ଟ ଭାବରେ ଅଭିନୟ କରିଥିଲେ । ୨୦୧୬ରେ ନିମ୍ରତ ଅଭିନେତା ଅକ୍ଷୟ କୁମାରଙ୍କ ସ‌ହ ଏୟାରଲିପ୍ଟ ଚଳଚ୍ଚିତ୍ରରେ ଅଭିନୟ କରିଥିଲେ । ୨୦୧୬ରେ ସେ ଆମେରିକାର ଦୂରଦର୍ଶନ ଧାରାବାହିକ ୱେୱାର୍ଡ଼ ପିନ୍‌ସ୍‌ର ୨ୟ ସଂସ୍କରଣରେ ଅଭିନୟ କରିଥିଲେ ।

ପ୍ରାରମ୍ଭିକ ଜୀବନ
ନିମ୍ରତ ୧୩ ମାର୍ଚ୍ଚ ୧୯୮୨ରେ ରାଜସ୍ଥାନରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଜଣେ ଭାରତୀୟ ସେନାଧିକାରୀ ଥିଲେ । ତାଙ୍କର ଜଣେ ସାନ ଭଉଣୀ ଅଛନ୍ତି, ଯେ କି ବାଙ୍ଗାଲୋରରେ ମନସ୍ତ‌ତ୍ୱ‌ବିତ୍ ଭାବରେ କାର୍ଯ୍ୟ କରୁଛନ୍ତି । ୧୯୯୪ରେ ତାଙ୍କ ବାପା କାଶ୍ମୀର ମିଲିଟାଣ୍ଟଦ୍ୱାରା ଅ‌ପ‌ହୃତ ହୋଇଥିଲେ ଏବଂ ପରେ ତାଙ୍କୁ ମାରିଦିଆଯାଇଥିଲା । ଏହାପରେ ତାଙ୍କ ପରିବାର ଦିଲ୍ଲୀକୁ ସ୍ଥାନାନ୍ତରିତ ହୋଇଯାଇଥିଲେ । ସେଠାରେ ସେ ନୋଇଡ଼ାରେ ତାଙ୍କର ବିଦ୍ୟାଳୟ ଶିକ୍ଷା ଶେଷ କରିଥିଲେ ଏବଂ ପରେ ଦିଲ୍ଲୀ ବିଶ୍ୱବିଦ୍ୟାଳୟର ଶ୍ରୀ ରାମ କଲେଜ ଅଫ୍ କମର୍ଷରେ ପଢ଼ିଥିଲେ ଏବଂ ସେଠାକାର ସ୍ଥାନୀୟ ଥିଏଟରରେ ଯୋଗ ଦେଇଥିଲେ ।

ଅଭିନୟ ଜୀବନ
ପାଠପଢ଼ା ସାରିବା ପରେ ନିମ୍ରତ ମୁମ୍ବାଇ ଯାଇଥିଲେ ଏବଂ ସେଠାରେ ଜଣେ ପେପର ମଡେଲ ଭାବରେ କାର୍ଯ୍ୟ ଆରମ୍ଭ କରିଥିଲେ । ସେ ଜଣେ ଥିଏଟର ଅଭିନେତ୍ରୀ ଭାବରେ ମଧ୍ୟ ଅଭିନୟ କରୁଥିଲେ, ଯେଉଁଠି ସେ ବାଗଦାଦ ୱେଡିଙ୍ଗ, ଅଲ୍ ଏବାଉଟ୍ ଓମେନ, ରେଡ୍ ସ୍ପାରୋ ଭଳି ନାଟକରେ ନିର୍ଦ୍ଦେଶକ ସୁନୀଲ ଶାନବାଗ ଏବଂ ମାନବ କୌଲଙ୍କ ସ‌ହ କାମ କରିଥିଲେ ।

ନିମ୍ରତ ପରେ ପରେ ୨୦୦୪ରେ କୁମାର ସାନୁ ଏବଂ ଶ୍ରେୟା ଘୋଷାଲଙ୍କର ଦୁଇଟି ଗୀତ ଆଲବମ୍‌ରେ ଅଭିନୟ କରିଥିଲେ । ଏଥି ସ‌ହ ସେ ଦୂରଦର୍ଶନ ବିଜ୍ଞାପନରେ ଅଭିନୟ କରିଥିଲେ ।

ନିମ୍ରତ ୨୦୦୬ରେ ଏକ ଇଂରାଜୀ ଚଳଚ୍ଚିତ୍ର ୱାନ୍ ନାଇଟ୍ ଉଇଥ୍ ଦ କିଙ୍ଗ୍ ଜରିଆରେ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ୨୦୧୨ରେ ନିମ୍ରତ ହିନ୍ଦୀ କଥାଚିତ୍ର ପେଡ୍ଡଲର୍‌ସ୍‌ ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ କରିଥିଲେ । କ୍ୟାଡାବରି ଚକୋଲେଟର ସିଲ୍କ ବିଜ୍ଞାପନ ନିମ୍ରତଙ୍କୁ ଲୋକପ୍ରିୟ କରାଇଥିଲା ।

ପରେ ୨୦୧୫ରେ ନିମ୍ରତ ଅଭିନେତା ଇର୍ଫାନ ଖାନଙ୍କ ସ‌ହ ଲଞ୍ଚ ବକ୍ସରେ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ବ୍ୟବସାୟିକ ସଫଳ ହେବା ସ‌ହ ସମୀକ୍ଷକମାନେ ମଧ୍ୟ ପସନ୍ଦ କରିଥିଲେ । ଏହି ଚଳଚ୍ଚିତ୍ରରେ ନିମ୍ରତଙ୍କର ଭୂମିକାକୁ ସମୀକ୍ଷକମାନେ ପ୍ରଶଂସା କରିଥିଲେ ।

୨୦୧୪ରେ ନିମ୍ରତ ହୋମଲ୍ୟାଣ୍ଡ ନାମକ ଆମେରିକାର ଦୂରଦର୍ଶନ ଧାରାବାହିକର ୪ର୍ଥ ସଂସ୍କରଣରେ ଅଭିନୟ କରିଥିଲେ ।

୨୦୧୬ରେ ନିମ୍ରତ ହିନ୍ଦୀ କଥାଚିତ୍ର ଏୟାରଲିଫ୍ଟରେ ଅଭିନେତା ଅକ୍ଷୟ କୁମାରଙ୍କ ସ‌ହ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ବ୍ୟବସାୟିକ ସଫଳ ହୋଇଥିଲା । 

୨୦୧୬ରେ ସେ ଆମେରିକାର ଦୂରଦର୍ଶନ ଧାରାବାହିକ ୱେୱାର୍ଡ଼ ପିନ୍‌ସ୍‌ର ୨ୟ ସଂସ୍କରଣରେ ଅଭିନୟ କରିଥିଲେ ।

ଅଭିନୀତ କଥାଚିତ୍ର
 ୨୦୦୨: ତେରା ମେରା ପ୍ୟାର
 ୨୦୦୪: ୟେ କ୍ୟା ହୁଆ
 ୨୦୦୫: ୟହାନ୍
 ୨୦୦୬: ୱାନ ନାଇଟ୍ ୱିଥ୍ ଦ କିଙ୍ଗ୍
 ୨୦୧୦: ଏନ୍‌କାଉଣ୍ଟର
 ୨୦୧୨: ପେଡ୍ଡେଲର୍‌ସ୍
 ୨୦୧୨: ଲଭ୍ ସଭ୍ ତେ ଚିକେନ ଖୁରାନା
 ୨୦୧୩: ଦ ଲଞ୍ଚବକ୍ସ
 ୨୦୧୪: ହୋମଲ୍ୟାଣ୍ଡ (ଆମେରିକାର ଦୂରଦର୍ଶନ ଧାରାବାହିକ)
 ୨୦୧୬: ଏୟାରଲିଫ୍ଟ 
 ୨୦୧୬: ୱେୱାର୍ଡ଼ ପିନ୍‌ସ୍
 ୨୦୧୭: ଦ ଟେଷ୍ଟ କେସ୍

ଆଧାର

ଅଧିକ ତ‌‌ଥ୍ୟ
 

ଶ୍ରେଣୀ:୧୯୮୨ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଜରୀନ ଖାନ

‌ଜରୀନ ଖାନ‌ (ଜନ୍ମ: ୧୪ ମଇ ୧୯୮୭) ଜଣେ ଭାରତୀୟ କଥାଚିତ୍ର ଅଭିନେତ୍ରୀ । ସେ ହିନ୍ଦୀ କଥାଚିତ୍ର ସ‌ହ ତାମିଲ ଏବଂ ପଞ୍ଜାବୀ ଚଳଚ୍ଚିତ୍ରରେ ଅଭିନୟ କରିଛନ୍ତି । 

ଜରୀନ ୨୦୧୦ ମସିହାରେ ଅଭିନେତା ସଲମାନ ଖାଁଙ୍କ ସ‌ହ ‌ବୀର୍‌ ଚଳଚ୍ଚିତ୍ର ମାଧ୍ୟମରେ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ପରେ ଜରୀନ ସଲମାନଙ୍କ ରେଡ୍ଡି ଚଳଚ୍ଚିତ୍ରରେ ଆଇଟମ୍ ଗୀତ ‌କାରେକ୍ଟ ଢିଲା‌ ଗୀତରେ ନୃତ୍ୟ କରିଥିଲେ, ଏହି ନୃତ୍ୟ ତାଙ୍କୁ ଅଧିକ ଲୋକପ୍ରିୟ କରାଇଥିଲା । ପରେ ପରେ ସେ ହାଉସଫୁଲ୍-୨ ଏବଂ ହେଟ ଷ୍ଟୋରୀ-୨ରେ ଭଳି ହିନ୍ଦୀ କଥାଚିତ୍ରରେ ଅଭିନୟ କରିଥିଲେ । ଜରୀନ ତାମିଲ କଥାଚିତ୍ର ‌ନାନ୍ ରାଜାବାଗା ପୋଗିରେନ୍‌ ଚଳଚ୍ଚିତ୍ର ଜରିଆରେ ତାମିଲ କଥାଚିତ୍ର ଜଗତରେ ଅଭିନୟ କରିଥିଲେ । 

ପ୍ରାରମ୍ଭିକ ଜୀବନ
ଜରୀନ ୧୪ ମଇ ୧୯୮୭ରେ ଏକ ମୁସଲମାନ ପରିବାରରେ ଜନ୍ମଗ୍ରହଣ କରିଥିଲେ । ଜରୀନ ମୁମ୍ବାଇରେ ଜନ୍ମଗ୍ରହଣ କରିଥିଲେ । ସେ ହିନ୍ଦୀ, ଉର୍ଦ୍ଦୁ, ଇଂରାଜୀ ଏବଂ ମରାଠୀ କ‌ହିପାରନ୍ତି । ସେ ମୁମ୍ବାଇର ରବି କଲେଜ ଅଫ୍ ସାଇନ୍ସ‌ରୁ ତାଙ୍କର ଶିକ୍ଷା ଶେଷ କରିଛନ୍ତି ।

ଅଭିନୟ ଜୀବନ
ଜରୀନ ପୂର୍ବରୁ ଜଣେ ଡାକ୍ତର ହେବାକୁ ଚାହୁଁଥିଲେ, ମାତ୍ର ପରେ ସେ ଯୁବରାଜ ଚଳଚ୍ଚିତ୍ରର ସୁଟିଂ ସମୟରେ ସେ ଅଭିନେତ୍ରୀ ହେବାକୁ ଇଚ୍ଛା କରିଥିଲେ । ଜରୀନ ୨୦୧୦ରେ ହିନ୍ଦୀ କଥାଚିତ୍ର ‌ବୀର୍‌ ଜରିଆରେ ଅଭିନୟ ଜଗତରେ ପ୍ରବେଶ କରିଥିଲେ ।  ଏକ ସ୍କ୍ରିନ୍ ଟେଷ୍ଟରେ ସେ ସଫଳ ହେବା ପରେ ସଲମାନ ତାଙ୍କୁ ଏହି ଭୂମିକାରେ ଅଭିନୟ ପାଇଁ ବାଛିଥିଲେ ।

ଏହାପରେ ସେ ‌ହାଉସଫୁଲ୍-୨‌, ‌ଅମର ମଷ୍ଟ ଡାଏ‌ ଏବଂ ‌ହେଟ ଷ୍ଟୋରୀ-୨‌ ଭଳି ହିନ୍ଦୀ କଥାଚିତ୍ରରେ ଅଭିନୟ କରିଥିଲେ । ଜରୀନ ତାମିଲ କଥାଚିତ୍ର ‌ନାନ୍ ରାଜାବାଗା ପୋଗିରେନ୍‌ ଚଳଚ୍ଚିତ୍ର ଜରିଆରେ ତାମିଲ କଥାଚିତ୍ର ଜଗତରେ ଅଭିନୟ କରିଥିଲେ ।B-town actresses turn item girls for K’wood - The Times of India ‌ଜ୍ୟାଟ୍ ଜେମ୍‌ସ୍ ବଣ୍ଡ୍‌ କଥାଚିତ୍ର ଜରିଆରେ ସେ ପଞ୍ଜାବୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏଥି ସ‌ହ ଜରୀନ ରେଡ୍ଡି, ବିରାପ୍ପାନ, ବଜା ତୁମ୍ ହୋ ଭଳି କଥାଚିତ୍ରରେ ଅତିଥି କଳାକାର ଭାବରେ ଅଭିନୟ କରିଥିଲେ ।

ଅଭିନୀତ କଥାଚିତ୍ର
 ୨୦୧୦: ବୀର୍ (ହିନ୍ଦୀ)
 ୨୦୧୧: ରେଡ୍ଡି (ହିନ୍ଦୀ)
 ୨୦୧୨: ହାଉସଫୁଲ୍-୨ (ହିନ୍ଦୀ)
 ୨୦୧୩: ନାନ୍ ରାଜାଭାଗ ପୋଗିରେନ୍ (ତାମିଲ)
 ୨୦୧୪: ଜ୍ୟାଟ୍ ଜେମ୍‌ସ୍ ବଣ୍ଡ୍ (ପଞ୍ଜାବୀ)
 ୨୦୧୪: ଅମର ମଷ୍ଟ ଡାଏ (ହିନ୍ଦୀ)
 ୨୦୧୫: ହେଟ୍ ଷ୍ଟୋରୀ-୩ (ହିନ୍ଦୀ)
 ୨୦୧୬: ବିରାପ୍ପାନ୍ (ହିନ୍ଦୀ)
 ୨୦୧୬: ବଜା ତୁମ୍ ହୋ (ହିନ୍ଦୀ)
 ୨୦୧୭: ଅକ୍ସର-୨ (ହିନ୍ଦୀ)

ଆଧାର

ଅଧିକ ତ‌ଥ୍ୟ
 

ଶ୍ରେଣୀ:୧୯୮୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ସୋନମ କପୁର

‌ସୋନମ କପୁର‌ (ଜନ୍ମ: ୯ ଜୁନ ୧୯୮୫) ଜଣେ ଭାରତୀୟ କଥାଚିତ୍ର ଅଭିନେତ୍ରୀ । ସୋନମ ମୁଖ୍ୟତଃ ହିନ୍ଦୀ କଥାଚିତ୍ରରରେ ହିଁ ଅଭିନୟ କରନ୍ତି । ଫିଲ୍ମ‌ଫେୟାର ସ‌ହ ଜାତୀୟ ଚଳଚ୍ଚିତ୍ର ପୁରସ୍କାର ମଧ୍ୟ ପାଇଛନ୍ତି ସୋନମ । ସୋନମ ହିନ୍ଦୀ କଥାଚିତ୍ର ଅଭିନେତା ଅନୀଲ କପୁରଙ୍କ ସାନ ଝିଅ । ସେ ଇଉନାଇଟେଡ ୱାରଲ୍ଡ କଲେ ଅଫ୍ ସାଉଥ୍ ଇଷ୍ଟ ଏସିଆ, ସିଙ୍ଗାପୁରରୁ ଟିଏଟର ଏବଂ କଳା ଶିକ୍ଷା କରିଛନ୍ତି । ୨୦୦୫ରେ ସେ ନିର୍ଦ୍ଦେଶକ ସଞ୍ଜୟ ଲୀଳା ବଂଶାଳୀଙ୍କ ସ‌ହ ଜଣେ ସ‌ହକାରୀ ନିର୍ଦ୍ଦେଶିକା ଭାବରେ ମଧ୍ୟ କାର୍ଯ୍ୟ କରିଥିଲେ । ସୋନମ ୨୦୦୭ରେ ସଞ୍ଜୟ ଲୀଳା ବଂଶାଳୀଙ୍କ ଚଳଚ୍ଚିତ୍ର ‌ସାୱରିୟା‌ ଜରିଆରେ ଅଭିନୟ ଜଗତରେ ପ୍ରବେଶ କରିଥିଲେ । ଏହି ଚଳଚ୍ଚିତ୍ର ପାଇଁ ତାଙ୍କୁ ଫିଲ୍ମ‌ଫେୟାରରେ ଶ୍ରେଷ୍ଠ ନବାଗତା ଭାବରେ ମନୋନୀତ କରାଯାଇଥିଲା । ଅଭିନୟ କରିବାର ୩ବର୍ଷ ପରେ ୨୦୧୦ରେ ତାଙ୍କ ଅଭିନୀତ ଚଳଚ୍ଚିତ୍ର ‌ଆଇ ହେଟ୍ ଲଭ୍ ଷ୍ଟୋରୀଜ୍‌ ବ୍ୟବସାୟିକ ସଫଳ ହୋଇଥିଲା ।

ଏହାପରେ ଅନେକ ଚଳଚ୍ଚିତ୍ରର ବିଫଳତା ପରେ ୨୦୧୩ରେ ‌ରାଞ୍ଝଣା‌ ଚଳଚ୍ଚିତ୍ରରେ ସୋନମଙ୍କର ଅଭିନୟ ତାଙ୍କ ଜୀବନରେ ଏକ ମୋଡ଼ ବଦଳାଇଥିଲା । ଏହି ଅଭିନୟ ପାଇଁ ସୋନମଙ୍କୁ ଅନେକ ପୁରସ୍କାର ଉତ୍ସବରେ ଶ୍ରେଷ୍ଠ ଅଭିନେତ୍ରୀ ଭାବରେ ମନୋନୀତ କରାଯାଇଥିଲା । ଏହାପରେ ସେ ୨୦୧୪ରେ ‌ଖୁବ୍‌ସୁରତ୍‌, ୨୦୧୫ରେ ‌ଡଲି କି ଡୋଲି‌ରେ ଅଭିନୟ କରିଥିଲେ । ଏହି ଦୁଇଟି ଚଳଚ୍ଚିତ୍ର ପାଇଁ ସେ ଫିଲ୍ମ‌ଫେୟାରରେ ଶ୍ରେଷ୍ଠ ଅଭିନେତ୍ରୀ ଭାବରେ ମନୋନୀତ ହୋଇଥିଲେ । ୨୦୧୫ରେ ସେ ଅଭିନେତା ସଲମାନ ଖାଁଙ୍କ ସ‌ହ ହିନ୍ଦୀ କଥାଚିତ୍ର ‌ପ୍ରେମ ରତନ ଧନ ପାୟୋ‌ରେ ଅଭିନୟ କରିଥିଲେ । ଏହି ଚଳଚ୍ଚିତ୍ରଟି ସେହି ବର୍ଷର ଅଧିକ ଆୟକରିଥିବା ଚଳଚ୍ଚିତ୍ରମାନଙ୍କ ମଧ୍ୟରେ ଗୋଟିଏ ଥିଲା । 

୨୦୧୬ରେ ସୋନମ ଏକ ଅତ୍ମଜିବନୀ ଚଳଚ୍ଚିତ୍ର ‌ନୀରଜା‌ରେ ଅଭିନୟ କରିଥିଲେ । ଏହି ଚଳଚ୍ଚିତ୍ର ପାଇଁ ସୋନମଙ୍କୁ ଫିଲ୍ମ‌ଫେୟାରରେ ସ୍ୱତନ୍ତ୍ର ମାନ୍ୟତା ପୁରସ୍କାର ସ‌ହ ଜାତୀୟ ଚଳଚ୍ଚିତ୍ର ପୁରସ୍କାର ମଧ୍ୟ ପାଇଥିଲେ । ଏହି ଚଳଚ୍ଚିତ୍ରଟି ୨୦୧୬ରେ ଅଧିକ ଆୟକାରୀ ଚଳଚ୍ଚିତ୍ର ମଧ୍ୟରେ ସ୍ଥାନ ପାଇଥିଲା ।

ପ୍ରାରମ୍ଭିକ ଜୀବନ
ସୋନମ ମୁମ୍ବାଇର ଚେମ୍ବୁରଠାରେ ୯ ଜୁନ ୧୯୮୫ରେ ଜନ୍ମଗ୍ରହଣ କରିଥିଲେ । ସୋନମଙ୍କର ବାପା ଅନୀଲ କପୁର, ଜଣେ ଚଳଚ୍ଚିତ୍ର ଅଭିନେତା ଏବଂ ପ୍ରଯୋଜକ । ତାଙ୍କ ମାଆ ସୁନୀତା କପୁର ଜଣେ ପ୍ରାକ୍ତନ ମଡେଲ ଏବଂ ଡିଜାଇନର୍ । ସୋନମଙ୍କର ଭଉଣୀ ରେହା କପୁର ଜଣେ ଚଳଚ୍ଚିତ୍ର ପ୍ରଯୋଜିକା ଏବଂ ଭାଇ ହର୍ଷବର୍ଦ୍ଧନ ଜଣେ କଥାଚିତ୍ର ଅଭିନେତା । ଚଳଚ୍ଚିତ୍ର ପ୍ରଯୋଜକ ବୋନୀ କପୁର ସୋନମଙ୍କର ବଡ଼ବାପା ଏବଂ ଅଭିନେତା ସଞ୍ଜୟ କପୁର ତାଙ୍କର କ‌କା । ଅଭିନେତ୍ରୀ ଶ୍ରୀଦେବୀ ସୋନମଙ୍କର ବଡ଼ମାଆ ।  ଅର୍ଜୁନ କପୁର ସୋନମଙ୍କର ବଡ଼ବାପା ପୁଅ ଭାଇ । ମୋହିତ ମାର‌ୱା ଏବଂ ରଣବୀର ସିଂହ ସୋନମଙ୍କର ସମ୍ପର୍କୀୟ ଭାଇ ।

ଅଭିନୟ ଜୀବନ
ସୋନମ ୨୦୦୭ରେ ସଞ୍ଜୟ ଲୀଳା ବଂଶାଳୀଙ୍କର ଚଳଚ୍ଚିତ୍ର ସାୱରିଆ ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହି ଚଳଚ୍ଚିତ୍ର ଆରମ୍ଭ ହେବା ପୂର୍ବରୁ ସୋନମଙ୍କର ଓଜନ ୮୦କିଲୋ ଥିଲା । ସେ ପାଖାପାଖି ୩୫ କିଲୋ ଓଜନ କମାଇବା ପରେ ଚଳଚ୍ଚିତ୍ରରେ ଅଭିନୟ କରିଥିଲେ । ପରେ ସୋନମ ୨୦୦୯ରେ ‌ଦିଲ୍ଲୀ-୬‌, ୨୦୧୦ରେ ‌ଆଇ ହେଟ୍ ଲଭ୍ ଷ୍ଟୋରୀଜ୍‌ ଏବଂ ‌ଆଇସା‌, ୨୦୧୧ରେ ‌ଥ୍ୟାଙ୍କ ୟୁ‌ ଏବଂ ‌ମୌସମ୍‌, ୨୦୧୨ରେ ‌ପ୍ଲେୟରସ୍‌, ୨୦୧୩ରେ ‌ବମ୍ବେ ଟକିଜ୍‌, ‌ରାଞ୍ଝଣା‌ ଏବଂ ‌ଭାଗ୍ ମିଲ୍‌ଖା ଭାଗ୍‌, ୨୦୧୪ରେ ‌ବେବୋକୋଫିୟାଁ‌ ଏବଂ ଖୁବସୁରତ୍, ୨୦୧୫ରେ ‌ଡଲି କି ଡୋଲି‌ ଏବଂ ‌ପ୍ରେମ ରତନ ଧନ ପାୟୋ‌, ୨୦୧୭ରେ ‌ନିରଜା‌ ଆଦି ଚଳଚ୍ଚିତ୍ରରେ ଅଭିନୟ କରିଥିଲେ ।

ଅଭିନୀତ କଥାଚିତ୍ର
 ୨୦୧୦: ସାୱରିଆ
 ୨୦୦୯: ଦିଲ୍ଲୀ-୬
 ୨୦୧୦: ଆଇ ହେଟ୍ ଲଭ୍ ଷ୍ଟୋରୀଜ୍
 ୨୦୧୦: ଆଇସା
 ୨୦୧୧: ଥ୍ୟାଙ୍କ ୟୁ
 ୨୦୧୧: ମୌସମ୍
 ୨୦୧୨: ପ୍ଲେୟରସ୍
 ୨୦୧୩: ବମ୍ବେ ଟକିଜ୍
 ୨୦୧୩: ରାଞ୍ଝଣା
 ୨୦୧୩: ଭାଗ୍ ମିଲ୍‌ଖା ଭାଗ୍
 ୨୦୧୪: ବେବୋକୋଫିୟାଁ
 ୨୦୧୪: ଖୁବସୁରତ୍
 ୨୦୧୫: ଡଲି କି ଡୋଲି
 ୨୦୧୫: ପ୍ରେମ ରତନ ଧନ ପାୟୋ
 ୨୦୧୭: ନିରଜା

ଆଧାର

ଅଧିକ ତ‌ଥ୍ୟ
 

ଶ୍ରେଣୀ:୧୯୮୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଦେବବ୍ରତ ମଦନରାୟ

ଦେବବ୍ରତ ମଦନରାୟ, ଓଡ଼ିଶା ସାହିତ୍ୟ ଏକାଡେମୀ ପୁରସ୍କାରପ୍ରାପ୍ତ ଜଣେ ସାହିତ୍ୟିକ । ଗଳ୍ପ, ଉପନ୍ୟାସ ଆଦିରେ ମଦନରାୟ ଲେଖନି ଚାଳନା କରିଥାନ୍ତି । ଏଯାବତ ତାଙ୍କର ୧୫ଟିରୁ ଅଧିକ ଗଳ୍ପ ସଂକଳନ ଓ ଏକାଧିକ ଉପନ୍ୟାସ ପ୍ରକାଶ ପାଇସାରିଛି ।

 ଜୀବନୀ 
ଦେବବ୍ରତ ୧୯୫୭ ମସିହାରେ ଜନ୍ମଗ୍ରହଣ କରିଥିଲେ । କିଛି ସମୟ ଅଧ୍ୟାପନାକୁ ନିଜର ବୃତ୍ତି ଭାବରେ ଗ୍ରହଣ କରିବା ପରେ, ସେ ୧୯୮୪ମସିହାରୁ ଭାରତୀୟ ଷ୍ଟେଟ୍‌ ବ୍ୟାଙ୍କରେ କାର୍ଯ୍ୟରତ ।

 ରଚନାବଳି 
 ଗଳ୍ପଗ୍ରନ୍ଥ 
 ଆଲୁଅର ଛାଇ (୧୯୮୬)
 ସୂର୍ଯ୍ୟର ଅନେକ ରଙ୍ଗ (୧୯୯୨)
 ଦୁଃଖ ଅରଣ୍ୟ
 କହ୍ନେଇର ବଂଶୀ (୧୯୯୪)
 ସ୍ୱର୍ଗାରୋହଣ (୧୯୯୬)
 ସପ୍ତଲୋକ
 ସାରାରାତି ଜହ୍ନରାତି (୨୦୦୦)
 ଜଳପରୀ
 ସହଯାତ୍ରୀ
 ଅସୁନ୍ଦରୀ
 ପ୍ରିୟ ସଖୀ (୨୦୦୬)
 ଚିତ୍ରମାଟି
 ବର୍ଣ୍ଣମାଳା
 ମହାଦେବୀ
 ଉପନ୍ୟାସ 
 କ୍ରୂଶବିଦ୍ଧ (୧୯୮୯)
 ନିର୍ବାଣ (୧୯୯୮)

 ପୁରସ୍କାର ଓ ସମ୍ମାନ 
 ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର - ୨୦୦୫
 ଝଙ୍କାର ପୁରସ୍କାର (କ୍ଷୁଦ୍ରଗଳ୍ପ), ୧୯୮୮ (ପ୍ରଜାତନ୍ତ୍ର ପ୍ରଚାର ସମିତି ପ୍ରଦତ୍ତ)
 ଫକୀର ମୋହନ କ୍ଷୁଦ୍ରଗଳ୍ପ ସମ୍ମାନ, ୨୦୦୯ (ଉତ୍କଳ ସାହିତ୍ୟ ସମାଜ ପ୍ରଦତ୍ତ)
 ଅଖିଳମୋହନ କଥା ସମ୍ମାନ, ୨୦୦୭
 ଭୁବନେଶ୍ୱର ପୁସ୍ତକମେଳା ପୁରସ୍କାର, ୧୯୯୮
 ପ୍ରଜାତନ୍ତ୍ର ପୁରସ୍କାର

 ଆଧାର 

ଶ୍ରେଣୀ:୧୯୫୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ଓଡ଼ିଶା ସାହିତ୍ୟ ଏକାଡେମୀ ପୁରସ୍କାର ସମ୍ମାନିତ
ଶ୍ରେଣୀ:ଝଙ୍କାର ପୁରସ୍କାର ସମ୍ମାନିତ
ଶ୍ରେଣୀ:ଓଡ଼ିଆ ଗାଳ୍ପିକ
ହୁମାଇମା ମଲିକ

ହୁମାଇମା ମଲିକ (; ଜନ୍ମ: ୧୮ ନଭେମ୍ବର ୧୯୮୭) ଜଣେ ପାକିସ୍ତାନୀ ମଡେଲ ଯିଏକି ପାକିସ୍ତାନୀ ଚଳଚ୍ଚିତ୍ର ସ‌ହ ଭାରତୀୟ ହିନ୍ଦୀ କଥାଚିତ୍ର ଏବଂ ଦୂରଦର୍ଶନ ଧାରାବାହିକରେ ଅଭିନୟ କରିଛନ୍ତି । ପାକିସ୍ତାନର ବେଲୁଚିସ୍ତାନରେ ଜନ୍ମଗ୍ରହଣ କରିଥିବା ହୁମା ସ୍ଥାନୀୟ ସରକାରୀ ମହାବିଦ୍ୟାଳୟରୁ ସ୍ନାତକ ହାସଲ କରିଥିଲେ । ପରେ ତାଙ୍କର ବାପାଙ୍କର ଅବସର ପରେ ସେମାନେ କରାଚୀକୁ ସ୍ଥାନାନ୍ତର ହୋଇଯାଇଥିଲେ । ତାଙ୍କର ଦୁଇ ଭାଇ ଏବଂ ତିନି ଭଉଣୀ ଅଛନ୍ତି । ୨୦୦୮ରେ ପାକିସ୍ତାନୀ ଦୂରଦର୍ଶନର ଧାରାବାହିକରେ ଅଭିନୟ କରିଥିବା ହୁମା ୨୦୧୧ରେ ପାକିସ୍ତାନୀ କଥାଚିତ୍ରରେ ଅଭିନୟ ଆରମ୍ଭ କରିଥିଲେ । ପରେ ସେ ୨୦୧୪ରେ ହିନ୍ଦୀ କଥାଚିତ୍ର ରାଜା ନଟବରଲାଲ ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ ।

ପ୍ରାରମ୍ଭିକ ଜୀବନ
ହୁମାଇମା ମିଲକ ୧୮ ନଭେମ୍ବର ୧୯୮୭ରେ ପାକିସ୍ତାନର ବେଲୁଚିସ୍ତାନର କୋଟାଠାରେ ଜନ୍ମଗ୍ରହଣ କରିଥିଲେ ।

ସେ ସେହି କୋଟର ଏକ ସ୍ଥାନୀୟ ବିଦ୍ୟାଳୟରୁ ତାଙ୍କର ବିଦ୍ୟାଳୟ ଶିକ୍ଷା ଶେଷ କରିବା ପରେ କୋଟାର ଏକ ସରକାରୀ ମହିଳା ମହାବିଦ୍ୟାଳୟରୁ ସ୍ନାତକ ହାସଲ କରିଥିଲେ । ହୁମାଙ୍କର ଦୁଇ ଭାଇ ଏବଂ ତିନି ଭଉଣୀ ଅଛନ୍ତି । ହୁମାଙ୍କର ଭାଇ ଫିରୋଜ ଖାନ ମଧ୍ୟ ଜଣେ ଅଭିନେତା । ହୁମାଙ୍କର ବାପାଙ୍କର ଅବସର ପରେ ସେମାନେ କରାଚୀକୁ ସ୍ଥାନାନ୍ତରିତ ହୋଇଯାଇଥିଲେ ।
ଅଭିନୟ ଜୀବନ
୧୪ ବର୍ଷ ବୟସରେ ହୁମା ଜଣେ ମଡେଲ ଭାବରେ କାମ କରିବା ଆରମ୍ଭ କରିଥିଲେ । ଇଉନିଲିଭ ପାକିସ୍ତାନ କାର୍ଯ୍ୟକ୍ରମ ଜରିଆରେ ସେ ମଡେଲିଂରେ ପ୍ରବେଶ କରିଥିଲେ । ଏହି କାର୍ଯ୍ୟକ୍ରମରେ ସେ ରାମ୍ପରେ ପ୍ରଥମଥର ପାଇଁ ଚାଲିଥିଲେ ଏବଂ ଏହାପରଠାରୁ ସେ ବିଭିନ୍ନ ଫ୍ୟାସନ ସୋ'ରେ ଭାଗନେଇଥିଲେ । ୨୦୦୮ରେ ସେ ଏକ ଦୂରଦର୍ଶନ ଧାରାବାହିକରେ ଅଭିନୟ କରିଥିଲେ । ପରେ ପରେ ସେ କିଛି ଦୂରଦର୍ଶନ ଧାରାବାହିକରେ ଅଭିନୟ କରିଥିଲେ । 

୨୦୧୧ରେ ସେ ପାକିସ୍ତାନୀ କଥାଚିତ୍ର ବୋଲ୍ ଜରିଆରେ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ୨୦୧୪ରେ ସେ ହିନ୍ଦୀ କଥାଚିତ୍ର ରାଜା ନଟବରଲାଲ ଜରିଆରେ ହିନ୍ଦୀ କଥାଚିତ୍ର ଜଗତରେ ଅଭିନୟ ଆରମ୍ଭ କରିଥିଲେ । ଏହି କଥାଚିତ୍ରରେ ହୁମାଙ୍କ ସ‌ହ ଅଭିନେତା ଇମ୍ରାନ ହାସିମ ଏବଂ ପରେଶ ରାୱଲ ମଧ୍ୟ ଅଭିନୟ କରିଥିଲେ ।

ଅଭିନୀତ କଥାଚିତ୍ର
 ୨୦୧୧: ବୋଲ୍
 ୨୦୧୩: ଇସ୍କ ଖୁଦା
 ୨୦୧୪: ରାଜା ନଟବରଲାଲ
 ୨୦୧୫: ଦେଖ୍ ମଗର୍ ପ୍ୟାର୍ ସେ
 ୨୦୧୭: ଆର୍ଥ ୨

ଦୂରଦର୍ଶନ
 ୨୦୦୮: ମିଲି ଅଲି କୋ ମିଲି
 ୨୦୦୯: ଇସ୍କ ଜୁନୁନ୍ ଦିବାଙ୍ଗି
 ୨୦୦୯: ବାରିଶ କାଏ ଅନସୋ 
 ୨୦୧୦: ତୟାର-ଏ-ଲହୋତି
 ୨୦୧୦: ଆଜ୍ ମୈ ତେନୁ ପ୍ୟାର୍ କରା
 ୨୦୧୦: ତଲାକ୍
୨୦୧୧: ଆକବରି ଆସଘରି

ଆଧାର

ଅଧିକ ତ‌ଥ୍ୟ
 

ଶ୍ରେଣୀ:୧୯୮୭ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ
ଇଶା ଗୁପ୍ତା

ଇଶା ଗୁପ୍ତା (ଜନ୍ମ: ୨୮ ନଭେମ୍ବର ୧୯୮୫) ଜଣେ ଭାରତୀୟ କଥାଚିତ୍ର ଅଭିନେତ୍ରୀ, ମଡେଲ ଏବଂ ୨୦୦୭ର ମିସ୍ ଇଣ୍ଡିଆ ଇଣ୍ଟରନ୍ୟାସନାଲ୍ ବିଜେତା । ସେ ହିନ୍ଦୀ କଥାଚିତ୍ର ଜଗତରେ ଅଭିନୟ କରନ୍ତି ।

ଇଶା ୨୦୦୭ରେ ଫେମିନା ମିସ୍ ଇଣ୍ଡିଆ ପ୍ରତିଯୋଗିତାରେ ଭାଗନେଇଥିଲେ । ସେଠାରେ ସେ ମିସ୍ ଇଣ୍ଡିଆ ଇଣ୍ଟରନ୍ୟାସଲାନ୍ ଭାବେ ବିଜୟୀ ହୋଇଥିଲେ ଏବଂ ପରେ ମିସ୍ ଇଣ୍ଟରନ୍ୟାସଲାନ୍‌ରେ ମଧ୍ୟ ଅଂଶଗ୍ରହଣ କରିଥିଲେ । ଏହାପରେ ସେ ଚଳଚ୍ଚିତ୍ରରେ ଅଭିନୟ କରିବା ପାଇଁ ସୁଯୋଗ ପାଇଥିଲେ । ୨୦୧୨ରେ ଇଶା ଅଭିନେତା ଇମ୍ରାନ ହାସିମ୍‌ଙ୍କ ସ‌ହ ଜନ୍ନତ୍‌-୨ରେ ପ୍ରଥମ କରି ଅଭିନୟ ଜଗତରେ ପ୍ରବେଶ କରିଥିଲେ । ଏହି ଚଳଚ୍ଚିତ୍ର ପାଇଁ ସେ ୨୦୧୩ ଫିଲ୍ମ‌ଫେୟାରରେ ଶ୍ରେଷ୍ଠ ନବାଗତା ଭାବରେ ମନୋନୀତ ହୋଇଥିଲେ । ଏହାପରେ ସେ ଚକ୍ରବ୍ୟୁହ, ହମ୍‌ସକଲ୍‌ସ୍, ରାଜ୍ 3D, ରୁସ୍ତମ୍ ଭଳି କଥାଚିତ୍ରରେ ଅଭିନୟ କରିଛନ୍ତି ।

ପ୍ରାରମ୍ଭିକ ଜୀବନ
ଇଶା ୨୮ ନଭେମ୍ବର ୧୯୮୫ରେ ନୂଆ ଦିଲ୍ଲୀରେ ଜନ୍ମଗ୍ରହଣ କରିଥିଲେ । ତାଙ୍କ ବାପା ଜଣେ ଅବସରପ୍ରାପ୍ତ ବାୟୁସେନା ଅଧିକାରୀ ଏବଂ ମାଆ ଜଣେ ଗୃହିଣୀ । ତାଙ୍କର ଜଣେ ଭଉଣୀ ଅଛନ୍ତି ନେହା । ସେ ମଣିପାଳ ବିଶ୍ୱ ବିଦ୍ୟାଳୟ, କର୍ଣାଟକରେ ଗଣ ଯୋଗାଯୋଗ ବିଷୟରେ ପଢ଼ୁଥିଲା ବେଳେ ମିସ୍ ଇଣ୍ଡିଆ ପ୍ରତିଯୋଗିତା ପାଇଁ ଯାଇଥିଲେ ।

ଅଭିନୟ ଜୀବନ
ଇଶା ୨୦୦୭ରେ ଫେମିନା ମିସ୍ ଇଣ୍ଡିଆ ପ୍ରତିଯୋଗିତାରେ ଅଂଶଗ୍ରହଣ କରିଥିଲେ, ଯେଉଁଥିରେ ସେ ମିସ୍ ଫଟୋଜେନିକ୍ ପୁରସ୍କାର ପାଇଥିଲେ । ଏବଂ ୩ୟ ସ୍ଥାନରେ ରହିଥିଲେ, ଫଳରେ ସେ ମିସ୍ ଇଣ୍ଡିଆ ଇଣ୍ଟରନ୍ୟାସନାଲ୍ ପାଇଁ ଯାଇଥିଲେ । ୨୦୧୦ରେ ସେ କିଙ୍ଗ୍‌ଫିସର୍‌ କ୍ୟାଲେଣ୍ଡରର ଏକ ମଡେଲ ଭାବରେ ସ୍ଥାନ ପାଇଥିଲେ ।

ଇଶା ୨୦୧୨ରେ ମହେଶ ଭଟ୍ଟଙ୍କ ଚଳଚ୍ଚିତ୍ର ଜନ୍ନତ୍-୨ରେ ଅଭିନେତା ଇମ୍ରାନ ହାସିମ୍‌ଙ୍କ ସ‌ହ କଥାଚିତ୍ର ଜଗତରେ ପ୍ରବେଶ କରିଥିଲେ । ଇଶା ତାଙ୍କର ଅଭିନୟ ପାଇଁ ଭଲ ମନ୍ତବ୍ୟ ମଧ୍ୟ ପାଇଥିଲେ । ଆଉ କିଛି ମଧ୍ୟ ତାଙ୍କୁ ଏକ ଅଭିନୟ ଶିକ୍ଷା କେନ୍ଦ୍ରରେ ଯୋଗ ଦେବାକୁ ଉପଦେଶ ଦେଇଥିଲେ । ଗୌରବ ମଲାନୀ କ‌ହିଥିଲେ କି ଇଶା ଲାରା ଦତ୍ତ ଏବଂ ଇଶା କୋପିକରଙ୍କର ମିଶ୍ରଣ ପରି ଲାଗୁଛନ୍ତି । ଏହାପରେ ସେ ବିକ୍ରମ ଭଟ୍ଟଙ୍କ ଚଳଚ୍ଚିତ୍ର ରାଜ୍ 3Dରେ ପୁଣିଥରେ ଇମ୍ରାନ ହାସିମ୍‌ଙ୍କ ସ‌ହ ଅଭିନୟ କରିଥିଲେ । ଏହି ଚଳଚ୍ଚିତ୍ରରେ ବିପାଶା ବସୁ ମଧ୍ୟ ଅଭିନୟ କରିଥିଲେ । ଏହି ଚଳଚ୍ଚିତ୍ରରେ ଇଶାଙ୍କ ଭୂମିକା ପାଇଁ ସମୀକ୍ଷକ ତରଣ ଆଦର୍ଶ ଇଶାଙ୍କୁ ପ୍ରସଂଶା କରିଥିଲେ । ଅନ୍ୟତମ ସମୀକ୍ଷକ କୋମଳ ନାହଟା ମଧ୍ୟ ଇଶାଙ୍କୁ ପ୍ରସଂଶା କରିଥିଲେ । ଏହି ଚଳଚ୍ଚିତ୍ରଟି ମଧ୍ୟ ସଫଳ ବ୍ୟବସାୟ କରିଥିଲା । ୨୦୧୩ରେ ଇଶା କରଣ ଜୋହରଙ୍କର ଚଳଚ୍ଚିତ୍ର ଗୋରୀ ତେରେ ପ୍ୟାର୍ ମେଁ‌ରେ ଇମ୍ରାନ ଖାଁଙ୍କ ସ‌ହ ଧେତ୍ ତେରି କି ଗୀତରେ ଅଭିନୟ କରିଥିଲେ ।

୨୦୧୪ରେ ଇଶା ନିର୍ଦ୍ଦେଶକ ସାଜିଦ୍ ଖାଁଙ୍କ ଚଳଚ୍ଚିତ୍ର ହ‌ମ୍‌ସକଲ୍‌ସ୍‌ରେ ଅଭିନୟ କରିଥିଲେ । ଏହି ଚଳଚ୍ଚିତ୍ରରେ ଇଶାଙ୍କ ସ‌ହ ସୈଫ ଅଲ୍ଲୀ ଖାନ୍, ରିତେଶ ଦେଶମୁଖ, ରାମ କପୁର, ବିପାଶା ବସୁ ଏବଂ ତମନ୍ନା ଭାଟିଆ ପ୍ରମୁଖ ଅଭିନୟ କରିଥିଲେ । ମାତ୍ର ଚଳଚ୍ଚିତ୍ରଟି ସଫଳ ବ୍ୟବସାୟ କରିପାରିନଥିଲା । 

୨୦୧୬ରେ ଇଶା ନୀରଜ ପାଣ୍ଡେଙ୍କର ଚଳଚ୍ଚିତ୍ର ରୁସ୍ତମ୍‌ରେ ଖଳନାୟିକା ଭାବରେ ଅଭିନୟ କରିଥିଲେ । ଏହି ଚଳଚ୍ଚିତ୍ରରେ ଇଶାଙ୍କ ସ‌ହ ଅଭିନେତା ଅକ୍ଷୟ କୁମାର ଏବଂ ଇଲିୟାନା ଡି' କ୍ରୁଜ ପ୍ରମୁଖ ଅଭିନୟ କରିଥିଲେ ।

ଅଭିନୀତ କଥାଚିତ୍ର
 ୨୦୧୨: ଜନ୍ନତ୍
 ୨୦୧୨: ରାଜ୍ 3D
 ୨୦୧୨: ଚକ୍ରବ୍ୟୁହ
 ୨୦୧୩: ଗୋରୀ ତେରି ପ୍ୟାର୍ ମେଁ
 ୨୦୧୪: ହ‌ମ୍‌ସକଲ୍‌ସ୍
 ୨୦୧୫: ବେବି
 ୨୦୧୬: ରୁସ୍ତମ୍
 ୨୦୧୬: ତୁଟକ ତୁଟକ ତୁତିୟା
 ୨୦୧୭: କମାଣ୍ଡୋ ୨

ଆଧାର

ଅଧିକ ତ‌ଥ୍ୟ
 

ଶ୍ରେଣୀ:୧୯୮୫ ଜନ୍ମ
ଶ୍ରେଣୀ:ଜୀବିତ ବ୍ୟକ୍ତି
ଶ୍ରେଣୀ:ହିନ୍ଦୀ କଥାଚିତ୍ର ଅଭିନେତ୍ରୀ